Virallinen lehti nro L 216 , 14/08/1999 s. 0008 - 0012



KOMISSION PÄÄTÖS, tehty 26 päivänä heinäkuuta 1999, raakaöljyn hankintakustannuksia ja öljytuotteiden kuluttajahintoja koskevasta yhteisön tiedotus- ja neuvottelumenettelystä tehdyn neuvoston päätöksen 1999/280/EY soveltamisesta (tiedoksiannettu numerolla K(1999) 1701) (ETA:n kannalta merkityksellinen teksti) (1999/566/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakaöljyn hankintakustannuksia ja öljytuotteiden kuluttajahintoja koskevasta yhteisön tiedotus- ja neuvottelumenettelystä 22 päivänä huhtikuuta 1999 tehdyn neuvoston päätöksen 1999/280/EY(1) ja erityisesti sen 8 artiklan, sekä katsoo, että 1) Jäsenvaltioiden olisi esitettävä päätöksessä 1999/280/EY tarkoitetut tiedot siten, että niistä saadaan mahdollisimman edustava kuva jokaisen jäsenvaltion öljymarkkinoista, 2) nämä tiedot olisi julkaistava asianmukaisessa muodossa, 3) jäsenvaltioiden ja komission olisi neuvoteltava kerätyistä tiedoista keskenään, 4) tietojärjestelmä olisi yhtenäistettävä teknisesti, ja tätä varten on tarpeen määritellä toimitettavat tiedot, ja 5) komission päätöksessä 77/190/ETY(2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, on vahvistettu kyselylomakkeiden mallit, joilla jäsenvaltiot ilmoittavat komissiolle raakaöljyn ja öljytuotteiden tuontihinnat yhteisössä; nämä mallit korvataan tämän päätöksen määritelmien mukaisesti uudella esitystavalla ja sen vuoksi olisi kumottava päätös 77/190/ETY, ON TEHNYT TÄMÄN PÄÄTÖKSEN: 1 artikla Tiedot, jotka jäsenvaltiot toimittavat komissiolle päätöksen 1999/280/EY 1 artiklan mukaisesti, on laadittava tämän päätöksen liitteessä olevia määritelmiä käyttäen. 2 artikla Komissio julkaisee päätöksen 1999/280/EY 4 artiklan mukaisesti jäsenvaltioiden toimittamat viikoittaiset ja kuukausittaiset tiedot julkaisussa, jonka nimi on "Oil Bulletin". 3 artikla Jäsenvaltiot ja komissio neuvottelevat jäsenvaltioiden edustajista muodostuvassa ryhmässä vaihtaakseen säännöllisesti näkemyksiä päätöksen 1999/280/EY perusteella kerätyistä ja julkaistuista tiedoista. 4 artikla Kumotaan päätös 77/190/ETY. 5 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1999. Komission puolesta Christos PAPOUTSIS Komission jäsen (1) EYVL L 110, 28.4.1999, s. 8. (2) EYVL L 61, 5.3.1977, s. 34. LIITE Jäsenvaltioiden on toimitettava Euroopan yhteisöjen komissiolle seuraavat tiedot: 1) Raakaöljyn kuukausittaiset hankintakustannukset (cif). 2) Kunkin kuukauden 15 päivänä voimassa olevat öljytuotteiden tullit ja verot sisältävät kuluttajahinnat sekä nettokuluttajahinnat. 3) Kunakin maanantaina voimassa olevat öljytuotteiden nettokuluttajahinnat. Raakaöljyn kuukausittaisten hankintakustannusten (cif) määritelmä Rivit 1 ja 2 koskevat raakaöljyn kokonaishankintaa kyseisenä kuukautena. Hankintakustannuksilla tarkoitetaan maahantuodun raakaöljyn kustannuksia, toisesta jäsenvaltiosta tehtyjen toimitusten kustannuksia sekä kyseisessä jäsenvaltiossa tuotetun raakaöljyn kustannuksia. Tuonnilla tarkoitetaan raakaöljyerää, joka tuodaan yhteisön alueelle muuta kuin kauttakulkua varten ja joka on tarkoitettu jonkin jäsenvaltion tarpeisiin. Toimituksella tarkoitetaan jäsenvaltion alueelle tuotua raakaöljyerää, joka tuodaan jäsenvaltion alueelle toisesta jäsenvaltiosta muuta kuin kauttakulkua varten ja joka on tarkoitettu ensin mainitun jäsenvaltion tarpeisiin. Jäsenvaltiossa tuotetulla raakaöljyllä tarkoitetaan jäsenvaltiossa tuotettua ja jalostettua raakaöljyä, jos tuotanto on määrältään yli 15 prosenttia kyseisen jäsenvaltion vuosittaisesta raakaöljyn hankinnasta. Keskimääräisillä cif-kuluilla tarkoitetaan keskimääräisiä kuukausikustannuksia painotettuna raakaöljyn kokonaishankinnan määrällä. Cif-hintaan sisältyy fob-hinta (lastaussatamassa laskutettu hinta), kuljetuskustannukset, vakuutukset ja tietyt raakaöljyn kuljetuksiin liittyvät maksut. Jossain jäsenvaltiossa tuotetun raakaöljyn arvo on tosiasiallisesti laskutettu hinta lastaussatamassa tai rajalla eli silloin, kun raakaöljy on siirtynyt tuontimaan tullilainsäädännön alaiseksi. Jäsenvaltiot ilmoittavat keskimääräiset cif-kulut dollareina. Jäsenvaltiot toimittavat kultakin kuukaudelta taulukon 1 tiedot komissiolle seuraavan kuukauden aikana. Komissio julkaisee tiedot dollareina ja euroina julkaisussa "Oil Bulletin". Euron ja dollarin välinen kuukauden voimassa oleva muuntokurssi määritetään virallisen, markkinoilla käytettävän vaihtokurssin perusteella(1). >PIC FILE= "L_1999216FI.001002.EPS"> Öljytuotteiden kunkin kuukauden 15 päivänä voimassa olevien kuluttajahintojen määritelmä Rivit 1-7 koskevat öljytuotteiden kuluttajahintoihin liittyviä tietoja tiettyjen kuluttajaryhmien osalta ja tiettynä päivämääränä. Tiettyihin kuluttajaryhmiin sovellettavilla hinnoilla tarkoitetaan - maantieliikenteen moottoripolttoaineiden osalta huoltoasemahintoja, - kotitalouksien lämmitykseen tarkoitettujen polttoaineiden (kevyt polttoöljy) osalta jakeluhintoja pienkuluttajille, eli 2000-5000 litran toimituksia; jos kaikki toimitukset ovat alle 2000 litraa, voidaan ilmoittaa pelkästään teollisuuden toimitusten hinnat, - teollisuuspolttoaineiden osalta jakeluhintoja kuluttajille alle 2000 tonnin toimituksena kuukaudessa tai alle 24000 tonnin toimituksina vuodessa tapauksen mukaan. Todellisilla hinnoilla tarkoitetaan todellisia kuluttajahintoja, jotka ovat voimassa kunkin kuukauden 15 päivänä: - keskimääräisillä todellisilla hinnoilla tarkoitetaan jokaisen riveillä 1-7 luetellun tuotteen yleisimmin veloitettua hintaa, eli hintasarjan painotettua keskiarvoa sekä tullit ja verot mukaan lukien että nettona. Toimitetut tiedot julkaistaan julkaisussa "Oil Bulletin", jossa hinnat ilmoitetaan kansallisena valuuttana ja euroina. Euroalueen valuuttojen muuntokurssit määrättiin 31 päivänä joulukuuta 1998. Euroopan keskuspankki julkaisee muiden valtioiden valuuttojen muuntokurssit kunkin kuukauden 15 päivänä. >PIC FILE= "L_1999216FI.001101.EPS"> Kunakin maanantaina voimassa olevien nettohintojen määritelmä Jäsenvaltiot ilmoittavat komissiolle viimeistään tiistaihin puoleen päivään mennessä maanantaina voimassa olleet öljytuotteiden nettohinnat. Öljytuotteilla tarkoitetaan seuraavia tuotteita: Moottoripolttoaineet: - lyijytetty superpolttoaine - Euro super 95 - autodiesel - nestekaasu Kotitalouksien lämmitykseen tarkoitetut polttoaineet: - kevyt polttoöljy Teollisuuspolttoaineet: - raskas polttoöljy, jonka rikkipitoisuus on yli 1 prosenttia - raskas polttoöljy, jonka rikkipitoisuus on 1 prosenttia tai vähemmän Tiettyihin kuluttajaryhmiin sovellettavilla hinnoilla tarkoitetaan - maantieliikenteen moottoripolttoaineiden osalta huoltoasemahintoja 1000:ta litraa kohden - kotitalouksien lämmitykseen tarkoitettujen polttoaineiden (kevyt polttoöljy) osalta jakeluhintoja pienkuluttajille 1000:ta litraa kohden, eli 2000-5000 litran toimituksia; jos yli 2000 litran toimituksia ei ole, voidaan ilmoittaa pelkästään teollisuuden hinnat. - teollisuuspolttoaineiden osalta jakeluhintoja kuluttajille tonnia kohden alle 2000 tonnin toimituksina kuukaudessa tai alle 24000 tonnin toimituksina vuodessa. Jäsenvaltioiden ilmoittamat nettohinnat ovat yleisimmin veloitettuja hintoja, jotka on saatu ottamalla hintasarjan painotettu keskiarvo. Jäsenvaltioissa, joissa suurmyymälät kattavat yli 20 prosenttia kotimaisesta kulutuksesta, myös niiden soveltamat hinnat otetaan huomioon. Komissio julkaisee toimitetut tiedot viikoittaisessa julkaisussa "Oil Bulletin", jossa hinnat ilmoitetaan kansallisina valuuttoina ja euroina. Euroalueen valuutoissa käytetään 31 päivänä joulukuuta 1998 määrättyjä muuntokursseja. Euroopan keskuspankki julkaisee muiden valtioiden valuuttojen muuntokurssit kunakin maanantaina klo 14.15. Viikoittaisia nettohintatietoja ei julkaista, jos komissio on suljettu. Jos maanantai on yleinen vapaapäivä jäsenvaltiossa, saadaan jäsenvaltion pyynnöstä julkaiseminen lykätä keskiviikkoon. (1) Julkaistaan Euroopan yhteisöjen virallisessa lehdessä, C-sarjassa.